Lampehdinel

Lampehdinel ;(แลมเพดิเนล) อาณาจักรอันยิ่งใหญ่ที่อยู่ทางตะวันตก อาณาจักรซึ่งถูกขนานนามว่าเป็นจุดเริ่มต้นของอารยธรรมของมนุษยชาติ

History
แลมเพดิเนลนั้นก่อตั้งขึ้นเป็นอาณาจักรแรกเมื่อหลายพันปีก่อน เป็นดินแดนที่ครอบครองความอุดมสมบูรณ์ทางธรรมชาติเอาไว้มากที่สุด  และเป็นจุดเริ่มต้นของอารยธรรมและภูมิปัญญาโบราณของเหล่ามนุษย์  ปัจจุบันถูกขนานนามว่าเป็น  'นครแห่งสีสัน'  มีงานเทศกาลและงานฉลองมากที่สุดในทุกอาณาจักร

สาเหตุที่อาณาจักรแห่งนี้ถูกกล่าวขานว่าเป็นนครแห่งสีสันนั้นมาจากวัฒนธรรมและอารยธรรมอันหลากหลายภายในอาณาจักร ซึ่งในปีหนึ่งมีงานเทศกาลและงานฉลองไม่ต่ำกว่า 20 งานในทุกพื้นที่ของอาณาจักร  และทำให้แขกผู้มาเยือนจากหลายอาณาจักรแวะเวียนเข้ามายังแลมเพดิเนลอยู่เสมอ อีกทั้งในช่วงเทศกาลมักจะเกิดปรากฏการณ์ 'ใบไม้เปลี่ยนสี' ในแต่ละที่ของอาณาจักรไล่จากทางเหนือลงมาเรื่อยๆ  และหนึ่งในเทศกาลที่มีชื่อเสียงมากที่สุดของแลมเพดิเนลก็คือ 'เทศกาลปักหน้ากาก' ซึ่งจะจัดขึ้นปีละครั้งในช่วงกลางปี

แลมเพดิเนลนั้นเป็นอาณาจักรที่สันติ ไม่รุกรานอาณาจักรใดๆก่อน  ทำให้ไม่มีปรากฎหลักฐานการทำสงครามกับอาณาจักรข้างเคียง  และแลมเพดิเนลเลือกที่จะปรองดองกับทุกอาณาจักรรวมถึงการยอมสวามิภักดิ์และไม่เข้าไปยุ่งเกี่ยวกับเหล่าแม่มดหรือทำสงครามระหว่างเผ่าพันธุ์ด้วย  ทำให้อาณาจักรแห่งนี้เป็นเพียงอาณาจักรเดียวที่ไม่ถูกลูกหลงในสงครามสีน้ำเงินซึ่งเป็นสงครามระหว่างแม่มดและมนุษย์

Governance
ด้วยความที่แลมเพดิเนลเป็นอาณาจักรแรกของมนุษยชาต ทำให้เมื่อมีการเปลี่ยนแปลงในแต่ละยุคสมัยอาณาจักรแห่งนี้ก็ต้องปรับตัวจากค่านิยมและระบบดั้งเดิมให้ร่วมสมัยมากขึ้นอีกด้วย

Law
กฎหมายที่ควบคุมดูแลทุกสรรพสิ่งในแลมเพดิเนลนั้นเป็นกฎหมายเก่าที่มีมาแต่ดั้งเดิมในชื่อ 'บัญญัติแห่งรุ่งอรุณ' และเมื่อมีการเปลี่ยนแปลงค่านิยมในยุคหลังๆมากฎหมายนั้นก็ถูกปรับปรุงใหม่เรื่อยๆ จนในปัจจุบันแลมเพดิเนลเรียกกฎหมายนั้นว่า 'บทบัญญัติแห่งสุริยา'

Geography
ภูมิศาสตร์ของแลมเพดิเนลนั้นปกคลุมไปด้วยป่าซึ่งเป็นพรมแดนระหว่างแลมเพดิเนลและอาณาจักรอเคเซีย ทางเหนือเป็นที่ราบสูงสลับด้วยเทือกเขาติดกับอาณาจักรของเหล่าแม่มด  โดยอุณหภูมิเฉลี่ยอยู่ที่ 21-24 องศา มีพืชยืนต้นขึ้นเสียเป็นส่วนใหญ่  ผลผลิตทางเศรษฐกิจที่สำคัญของแลมเพดิเนลคือของป่า สมุนไพร และเปลือกไม้แห้ง (ลาลัวเก้)

มีแม่น้ำสายใหญ่ 2 สายไหลผ่านอาณาจักร คือแม่น้ำชิชัวร์ และแม่น้ำโลกุส ซึ่งเป็นแม่น้ำที่มีความยาวที่สุดในแลมเพดิเนล (ราว 165 กิโลเมตร) ส่วนเทือกเขาสูงทางเหนือที่มีชื่อเสียงมากที่สุดคือ เทือกเขาอารัล ซึ่งเป็นแหล่งต้นน้ำสำคัญของอาณาจักร

Population
ประชากรเฉลี่ยของแลมเพดิเนลนั้นอยู่ที่ราวๆ 11,600 คน ประกอบด้วย 3 ชนเผ่า ได้แก่
 * 1) Yhaemin - ราว 20% ของประชากรทั้งหมด
 * 2) Akantala - ราว 65% ของประชากรทั้งหมด
 * 3) Demun - ราว 15% ของประชากรทั้งหมด

Language
ภาษาที่ถูกใช้ในแลมเพดิเนลมีด้วยกัน 2 ภาษา คือ
 * 1) Flutour - ภาษาทางการที่ใช้กันอย่างแพร่หลายมากที่สุด  เป็นภาษาพื้นฐานของแลมเพดิเนล  ใช้ในการสื่อสารอย่างเป็นทางการและในชีวิตประจำ
 * 2) Dakkla - ภาษาท้องถิ่นทางเหนือของแลมเพดิเนล  นอกจากคนในท้องถิ่นก็ไม่ค่อยมีใครใช้

Currency
สกุลเงินที่ใช้ในแลมเพดิเนลนั้นใช้แบบเดียวกันกับทุกอาณาจักร นั่นคือ 'เฟรนเต้'  แต่อัตราค่าเงินจะแตกต่างกัน

Economy
เศรษฐกิจหลักของแลมเพดิเนลคือการค้าวัตถุดิบธรมชาติ ของป่า และสมุนไพร และมีรายได้หลักมาจากงานเทศกาลที่จัดขึ้นหลายต่อหลายครั้งในอาณาจักรซึ่งดึงดูดนักท่องเที่ยวเป็นจำนวนมากในแต่ละปี  มีการเก็บภาษีอยู่ที่ 6% ของรายได้

Architecture
สถาปัตยกรรมของแลมเพดิเนลนั้นค่อนข้างหรูหรา และเน้นความคงทนของสิ่งปลูกสร้าง รูปแบบที่พบเห็นได้ส่วนใหญ่นั้นเรียกว่า 'แลมโพเล่' ซึ่งเป็นลักษณะอาคารสูงโปร่ง ระบายอากาศได้ดี และนิยมสร้างด้วยหินเก่าแกะสลักดอกไม้และใบไม้  พบเห็นได้จากโบราณสถานที่อยู่ภายในอาณาจักรและสถานที่สำคัญใหญ่ๆบางแห่งที่ยังมีการสร้างด้วยเทคนิคนี้อยู่

Festival
แลมเพดิเนลมีงานเทศกาลมากมายที่จัดขึ้นในแต่ละปี เป็นเพราะที่แห่งนี้เป็นศูนย์รวมของวัฒนธรรมอันหลากหลายมาตั้งแต่โบราณ ทำให้มีงานเทศกาลและงานฉลองในทุกพื้นที่ของอาณาจักร โดยงานที่มีชื่อเสียงและเป็นที่นิยมได้แก่
 * เทศกาลปักหน้ากาก (Maskena Riodeti) - เทศกาลที่มีชื่อเสียงมากที่สุดของแลมเพดิเนล จัดขึ้นในช่วงเดือนสิงหาคม เป็นเทศกาลที่ชาวเมืองจะประดับตกแต่งหน้ากากรูเบติ (Rubheti) อันเป็นสัญลักษณ์แทนตัวตนของเจ้าหญิงโนล ซึ่งเป็นตำนานของอาณาจักร และมีการแต่งกายเลียนแบบองครักษ์หน้ากากมาเดินขบวนในช่วงกลางคืนอีกด้วย
 * เทศกาลเพลิง - เทศกาลที่มีชื่อเสียงทางใต้ของอาณาจักร เป็นเทศกาลของชนเผ่าโบราณที่มีชื่อว่า Yhaemin ซึ่งมีรกรากอยู่ทางใต้ของอาณาจักรมาตั้งแต่อดีต มีการละเล่นที่เกี่ยวกับไฟและการแสดงมากมายตามถนน เพื่อเป็นการฉลองและระลึกถึงชนเผ่า มักจะจัดขึ้นในช่วงเดือนมีนาคม